Mama (ալբոմ)

Mama, կորեա-չինական բոյ բենդի առաջնաելույթային ստուդիական մինի ալբոմը, որը արտադրվել և թողարկվել է S.M. Entertainment-ի կողմից 2012 թվականի ապրիլի 9-ին, երկու տարբերակով՝ Exo-K ենթախումբը՝ կորեերենով իսկ  Exo-M ենթախումբը չինարենով։

Նախապատմություն 
Ալբոմի պրոդյուսերն է հանդիսանում Լի Սու Մանը, ով նաև համարվում է EXO խմբի հիմնական պրոդյուսերը։ Ալբոմի վերնագիրը կորեական տերմին է, որի միջոցով դիմում են թագավորական ընտանիքի անդամներին, որը նման է "ձերդ գերազանցություն" կամ  "ձերդ վեհություն" ատրիբուտներին հայերենում։ Գլխավոր սինգլի՝ "Mama"-ի հեղինակն է Յու Յանգ Ջինը, ով նաև գրել է երկու այլ երգեր ալբոմի համար. "What Is Love" և "History":

Առաջխաղացում 
2011 թվականի դեկտեմբերից մինչ 2012 թվականի փետրվարը S.M. Entertainment-ը թողարկել է 23 թիզեր թրիլերներ խմբի անդամների մասնակցությամբ, որոնք իրենց մեջ ընդգրկում են ալբոմի երգերից հատվածներ։ "Angel" երգը օգտագործվել է որպես ֆոնային երաժշտություն չորս թիզերներում։ "Two Moons" երգը լսվում է #12 թիզերում, որում նկարահանվել են Exo-K ենթախմբի անդամ Քայիը և Exo-M ենթախմբի անդամ Լեյը։ "Machine" երգը լսվում է #5 թիզերում, որում նկարահանվել է Քայը.

Exo-K ենթախումբը գովազդել է "Mama" երգը երաժշտական ծրագրերի ժամանակ, "History" երգի հետ միասին։ Նրանք առաջնաելույթ են կատարել SBS հեռուստաալիքի Inkigayo, Mnet հեռուստաալիքի M! Countdown, KBS հեռուստաալիքի Երաժշտական բանկ և MBC հեռուստաալիքի Show! Music Core հեռուստածրագրերի ժամանակ ապրիլի 8-ից մինչ ապրիլի 15-ը, իսկ Exo-M-ը ելույթ է ունեցել նույն օրը China's 12th Yinyue Fengyun Bang Awards մրցանակաբաշխության ժամանակ։ Exo-K ենթախումբը գովազդել է "Mama" ալբոմը, երույթ ունենալով կորեական երաժշտական շոուներում ամեն շաբաթ։ EXO-M աջակցել է ալբոմին, լինելով որպես կատարողներ Super Junior խմբի Super Show 4 concert tour շրջագայության ժամանակ, և հետևողականորեն ելույթ է ունեցել չինական երաժշտական և էստրադային ծրագրերում, այդ թվում հայտնվել է որպես հյուր Happy Camp հեռուստահաղորդումի էպիզոդներից մեկում։

Թողարկում և ընդունում
Խմբի նախաբան "What Is Love" սինգլը թողարկվել է 2012 թվականի հունվարի 30-ին. մարտի 9-ին թողարկվել է երկրորդ նախաբանը "History" սինգլը.

2012 թվականի մարտի 31-ին S.M. Entertainment-ը ներկայացրել է «Mama» մինի ալբոմի թիզեր թրիլերը, EXO-յի համերգային ցուցահանդեսի ժամանակ Սեուլում, Հարավային Կորեա։ Ապրիլի 6-ին գործակալությունը թողարկել է  Exo-K և Exo-M ենթախմբերի ալբոմների շապիկները։ Մինի ալբոմը թողարկվել է 2012 թվականի ապրիլի 9-ին միանգամից Չինաստանում, Հարավային Կորեայում և iTunes Store միջազգային խանութում։

Ալբոմի երկու տարբերակներն էլ ունեցել են առևտրային հաջողություններ. Exo-K ենթախմբի տարբերակը հասել է առաջին հորիզոնականի հարավկորեական Gaon ալբոմների հիթ-շարքում, չորրորդ հորիզոնականը չինական Sina ալբոմների հիթ-շարքում, և առաջնաելույթ է կատարել ութերորդ հորիզոնականով Billboard համաշխարհային ալբոմների հիթ-շարքում։ Exo-M ենթախմբի տարբերակը առաջին հորիզոնական է զբաղեցրել չինական Sina ալբոմների հիթ-շարքում, չորրորդն է եղել հարավկորեական Gaon ալբոմների հիթ-շարքում, և տասներկուերորդը Billboard համաշխարհային ալբոմների հիթ-շարքում Exo-M  ենթախմբի բոլոր երեք սինգլները տարածվել են չինական տարբեր երաժշտական և տեսահոլովակների հիթ-շարքերում, իսկ ալբոմի գլխավոր սինգլներից մեկը զբաղեցրել է առաջին հորիզոնականը, թողարկումից ընդամենը մեկ օր անց։ Բոլոր երեք սինգլների տեսահոլովակները զբաղեցրել են առաջին հորիզոնականները չինական հոսքային կայքերում, այն ժամանակ, երբ Exo-K ենթախմբի "Mama" սինգլի երաժշտական տեսահոլովակը զբաղեցրել է յոթերորդ հորիզոնականը ՅուԹյուբի համաշխարհային հիթ-շարքում։

Սինգլներ

"What is Love"
"What is Love" սինգլը թողարկվել է iTunes Store-ից և կորեական ու չինական այլ համացանցային խանութներից թվային ներբեռնելու համար 2012 թվականի հունվարի 30-ին։ Կորեական տարբերակը կատարում են Exo-K ենթախմբի անդամներ D.O.-ն և Բեքհյոնը, իսկ չինական տարբերակը՝ Exo-M ենթախմբի անդամներ Չենը և Լու Հանը։ Երգի երկու տեսահոլովակներնել թողարկվել են ՅուԹյուբում նույն օրը, երբ երգը արդեն հասանելի է ներբեռնման համար։ Յուրաքանչյուրի երաժշտական տեսահոլովակում, որոնք ձայնագրված են երկու տարբեր տարբերակներով, մասնակցել են EXO խմբի բոլոր տասներկու անդամները։ Երաժշտական տեսահոլովակը կազմված է համակցված թիզեր տեսանյութներից, որոնք ավելի վաղ թողարկվել են գործակալության կողմից։

"History"
"History" սինգլը թողարկվել է 2012 թվականի մարտի 9-ին՝ կորեական և չինական տարբերակներով։ Կորեական տարբերակը կատարում են Exo-K  ենթախմբի անդամները, իսկ չինական տարբերակը՝ Exo-M ենթախմբի անդամները։ Երաժշտական տեսահոլովակները ՅուԹյուբում թողարկվել են 2012 թվականի մարտի 8-ին, երգերը iTunes-ում և այլ կորեական և չինական առցանց խանութներում ներբեռնման համար հասանելի դառնալուց մեկ օր առաջ։ Երկու տեսահոլովակները իրենց մեջ ընդգրկել են EXO խմբի տասներկու մասնակիցներին, ովքեր պարում են քամու ժամանակ, քարքարոտ տեղանքում և բաց կապույտ գույներ ունեցող ստուդիայում։

"History" սինգլը առաջնաելույթ է կատարել 27-րդ հորիզոնականում՝ չինական Sina New Singles Chart հիթ-շարքում և արդյունքում հասել է 6-րդ հորիզոնականին։ Sina Hot Singles Chart հիթ-շարքում, երգը առաջնաելույթ է կատարել 64-րդ հորիզոնականում և հասել է 14-րդ հորիզոնականին։ Հարավային Կորեայում "History" սինգլը հասել է 86-րդ հորիզոնականին։

Երգացանկ

Հիթ-շարքեր

Վաճառք

Թողարկման պատմություն

Մրցանակաբաշխություններ և անվանակարգեր

Ծանոթագրություններ 

EXO խմբի ալբոմներ